Καλύτερα δε γίνεται. To Nireides Villas ξεπέρασε τις προσδοκίες μας.
Η τοποθεσία καταπληκτική και η θέα ανεμπόδιστη και πανοραμική προς το πέλαγος. Το ηλιοβασίλεμα απόλαυση!
Στο διαμέρισμα απόλυτη ευρυχωρία. Ένας ενιαίος χώρος στο ισόγειο με το καθιστικό και την τηλεόραση, την τραπεζαρία, την κουζίνα και ένα μπάνιο. Επίσης εξωτερικός προσωπικός χώρος, μπροστά στην πισίνα με τραπεζάκι, καρέκλες και ξαπλώστρες για να χαλαρωσεις και να απολάυσεις τη θέα ή την πισίνα. Την αρκετά ικανοποιητική σε μέγεθος πισίνα. Η κουζίνα είναι μάλλον η πληρέστερη που έχω συνατήσει σε ενοικιαζόμενο χώρο, δε λείπει τίποτα από ηλεκτρικές συσκευές και σκεύη και έχει περισσότερα από ότι θα χρειαστείς..
Στο δεύτερο όροφο βρίσκονται οι 2 κρεβατοκάμαρες και το μεγάλο πλήρες μπάνιο, όλα ευρύχωρα με άνετα κρεβάτια, ντουλάπες κλπ. Επίσης μια μεγάλη βεράντα με θέα στο πέλαγος και φυσικά στο ηλιοβασίλεμα. Βεράντα υπάρχει επίσης και το ισόγειο με ανατολική θέα. Παντού όπου χρειάζεται τραπέζι και καρέκλες. 3 Air Condition, στο ισόγειο και στις κρεβατοκάμαρες.
Το συγκρότημα αποτελείται από 4 ξεχωριστές κατοικίες, οπότε διασφαλιζεται η ιδιωτικότητα και σε μεγάλο βαθμό η ησυχία. Κάθε μία με τον προσωπικό της εξωτερικό χώρο μπροστά στην είσοδο. Πεντακάθαρα παντού, μέσα - έξω και συχνή ανανέωση στο νερό της επίσης ολοκάθαρης πισίνας.
Η τοποθεσία ιδανική για εξορμήσεις στις παραλίες της περιοχής: Ελαφονήσι (5χλμ), Άσπρη Λίμνη, Βουρλολίμνη κλπ. Σε απόσταση max. 150m βρίσκονται 4 εστιατόρια και 2 mini market (το ένα mini market ακριβώς στο κατάλυμα).
Αν κάτι δεν αναφέρω, μπορείτε με ασφάλεια να υποθέσετε ότι είναι επίσης άψογο. Είναι από εκείνες τις λίγες φορές που πραγματικά δε βρίσκω κάτι αρνητικό να αναφέρω...
Συνιστάται ανεπιφύλακτα!!! Εμείς πάντως θα επιστρέψουμε..!